Stesen Hang Tuah

Stesen Hang Tuah adalah stesen bagi Laluan Ampang, Laluan Sri Petaling dan Monorel KL yang terletak di Kuala Lumpur, Malaysia. Stesen ini merupakan stesen pertukaran bagi dua laluan RapidKL, iaitu Laluan Ampang dan Sri Petaling dengan Monorel KL. Stesen ini merupakan salah satu daripada dua stesen pertukaran berbayar bagi LRT dengan Monorel, satu lagi adalah stesen Titiwangsa.

Ciri-ciri stesen

Sejarah 
Stesen ini dibuka kepada awam dengan perasmian segmen pertama STAR LRT (kini Laluan Ampang) yang melalui 14 stesen antara stesen Ampang dan stesen Sultan Ismail pada 16 Disember 1996. Kemudian, Laluan Sri Petaling mula berkhidmat di stesen ini pada 11 Julai 1998 dengan perasmian segmen kedua STAR LRT antara stesen Sentul Timur dan stesen Sri Petaling. Laluan KL Monorail pula mula berkhidmat di stesen ini pada 31 Ogos 2003.

Lokasi 
Stesen ini terletak di sepanjang Jalan Imbi di Bukit Bintang, Kuala Lumpur. Terletak berhampiran stesen adalah Bukit Bintang City Center, pusat borong Kenanga Wholesale City, Masjid Al Bukhari, Pejabat Pelajaran Wilayah Bangsar, Balai Bomba dan Penyelamat Jalan Hang Tuah, IPK Polis Kuala Lumpur, Victoria Institution (SMK Victoria) dan Kondominium Casa Residency.

Pelan stesen 

Stesen ini terdiri daripada dua stesen berbeza yang disambungkan oleh laluan pejalan kaki: stesen LRT Hang Tuah dan stesen Monorel Hang Tuah. Stesen LRT Hang Tuah adalah stesen atas tanah dimana platform terletak di bawah aras legar yang berada di atas tanah. Stesen Monorel Hang Tuah pula adalah stesen atas tanah dengan tiga tingkat: aras platform, aras legar dan aras tanah. Sebuah laluan pejalan kaki disediakan menghubungkan kesemua platform di stesen Titiwangsa. Terdapat kemudahan bagi Orang Kurang Upaya (OKU) seperti platform mesra OKU dan lif di kedua-dua stesen.

Stesen LRT Hang Tuah mempunyai dua platform sisi di bawah ruang legar untuk perkhidmatan Laluan Ampang dan Laluan Sri Petaling manakala stesen Monorel Hang Tuaah mempunyai dua platform sisi di atas Jalan Imbi untuk perkhidmatan KL Monorail.

Pintu stesen 

Stesen Hang Tuah dapat dicapai dengan menggunakan empat pintu masuk dan keluar, iaitu Pintu A, Pintu B, Pintu C dan Pintu D.

Perkhidmatan Bas 
Bas RapidKL laluan 690 berkhidmat di stesen ini.

Rujukan

Laluan Ampang
Laluan Sri Petaling
Monorel KL
Stesen RapidKL

Laluan Ampang
Stesen Kuala Lumpur Monorail